
Parlamentul  României

Camera  Deputaţilor

Comisia pentru industrii si servicii






                Bucureşti, 28.02.2008





                                                       Nr.23/29,38/2008
AVIZ

asupra proiectului de Lege privind constituirea Rezervaţiei arheologice Dacia (Grădiştea Muncelului – Cioclovina – Căpâlna) şi asupra propunerii legislative privind constituirea Rezervaţiei arheologice şi naturale 
Grădiştea Muncelului – Cioclovina – Căpâlna



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege privind constituirea Rezervaţiei arheologice Dacia (Grădiştea Muncelului – Cioclovina – Căpâlna) şi  propunerea legislativă privind constituirea Rezervaţiei arheologice şi naturale Grădiştea Muncelului – Cioclovina – Căpâlna, trimise cu adresele nr.P.L.x 32 din 11 februarie 2008 şi nr.P.l.x 42 din 13 februarie 2008, înregistrate sub nr.23/29/12.02.2008 şi 23/38/14.02.2008.



Camera Deputaţilor este Cameră decizională conform prevederilor art.75 alin.(1) din Constituţia României, republicată şi art.92 alin.(9) pct.1 din Regulamentul Camerei Deputaţilor, republicat.


Senatul, în calitate de primă cameră sesizată, a avizat favorabil proiectul de Lege privind constituirea Rezervaţiei arheologice Dacia (Grădiştea Muncelului – Cioclovina – Căpâlna) şi a respins propunerea legislativă privind constituirea Rezervaţiei arheologice şi naturale Grădiştea Muncelului – Cioclovina – Căpâlna, în şedinţa din 6 februarie 2008.



Potrivit prevederilor art.61 din Regulamentul Camerei Deputaţilor, republicat, comisia a dezbătut cele două iniţiative legislative în şedinţa din 26 februarie 2008.



Membrii comisiei au examinat iniţiativele legislative supuse dezbaterii, avizul Consiliului Legislativ, precum şu punctul de vedere al Guvernului exprimat de către reprezentanţii Ministerului Culturii şu Cultelor şi Ministerului Mediului şi Dezvoltării Durabile.


În urma dezbaterilor, membrii comisiei, cu unanimitate de voturi, au hotărât avizarea favorabilă a celor două iniţiative legislative solicitând comisiei pe fond ca la dezbatere, prevederile proiectului să fie armonizate cu prevederile actelor normative în vigoare, şi anume: prevederile H.G. nr.230/2003 privind delimitarea rezervaţiilor biosferei, parcurilor naţionale şi parcurilor naturale şi constituirea administraţiilor acestora, de O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, de O.G. nr.47/2000 privind stabilirea unor măsuri de protecţie a monumentelor istorice care fac parte din Lista patrimoniului mondial, cu modificările şi completările ulterioare, Legea nr.5/2000 privind aprobarea Planului de amenajare a teritoriului naţional – Secţiunea a III a – zone protejate, Legea nr.350/2001 privind amenajarea teritoriului şi urbanismului şi Legea nr.43/2004 privind protecţia patrimoniului arheologic şi declararea unor situri arheologice ca zone de interes naţional, republicată.



În raport de obiectul şi conţinutul lor, cele două iniţiative legislative fac parte din categoria legilor ordinare.

                  PREŞEDINTE,                                             SECRETAR,
                    Iulian Iancu                                               Aurelia Vasile
Consilier,

Viorela Gondoş

